אל-יאמון

אל-יאמון (בערבית: اليامون) היא עיירה פלסטינית, הממוקמת כתשעה קילומטרים מערבית לג'נין בנפת ג'נין, בצפון יהודה ושומרון. שטחה של אל-יאמון מורכב מכ-20,000 דונם, מתוכם 1,300 דונם הם שטח בנוי.

לפי נתוני הלשכה הפלסטינית המרכזית לסטטיסטיקה, אוכלוסיית העיר מונה 16,383 תושבים (2007). האוכלוסייה מורכבת בעיקר ממספר משפחות כמו פריחאת, ח'מאיסה, סמודי, חושיה, אבו אל-היג'ה, סמאר, עבאהרה, זייד, ג'ראדאת, שרקיה ונוואהדה.

 היסטוריה 
העיירה נחשבת לעיר עתיקה.Dauphin, 1998, pp. 748-9 בכפר נמצאו חרסים מהתקופות הרומית, הביזנטית, המוסלמית והעות'מאנית.Zertal, 2016, pp. 188-190

במהלך המאה ה-16 (תחת שלטון האימפריה העות'מאנית) התקיימו בכפר כ-28 משקי בית מוסלמים. התושבים שילמו שיעור מס קבוע של 25% על מוצרים חקלאיים שכללו חיטה, שעורה, יבולי קיץ, עצי זית, עזים וכוורות, בנוסף להכנסות מזדמנות, בסך הכל 15,000 אקצ'ות.Hütteroth and Abdulfattah, 1977, p. 160

בשנת 1799, הכפר הוזכר על ידי פייר ז'אקוטן במפות במהלך מסע נפוליאון בארץ ישראל.Karmon, 1960, p. 169 בשנת 1838 אדוארד רובינסון ציין את הכפר במסעותיו,Robinson and Smith, 1841, vol 2, pp. 161, 167 ובשנת 1870 מצא ויקטור גרן כי אל-יאמון מונה 500 תושבים. הכפר היה אז מחולק לשני רבעים, שכל אחד מהם נוהל על ידי שייח' משלו.Guérin, 1875, p. 225 בשנת 1882 אל-יאמון תואר במפת הקרן לחקר ארץ ישראל כ"כפר גדול עם עצי זיתים סביבו. ניצב על אדמה גבוהה, ובאר במזרחו."Conder and Kitchener, 1882, SWP II, p. 46

במפקד האוכלוסין של ארץ ישראל בשנת 1922 שנערך על ידי שלטונות המנדט הבריטי, מנה אל-יאמון 1,485 תושבים. כל התושבים היו המוסלמים למעט נוצרי אורתודוקסי אחד.Barron, 1923, Table IX, Sub-district of Jenin, p. 30Barron, 1923, Table XV, p. 47 האוכלוסייה גדלה במפקד 1931 ל-1,836; תושבים שהתגוררו ב-371 בתים.Mills, 1932, p. 71 בסקר הכפרים של 1945 האוכלוסייה מנתה 2,520 תושביםGovernment of Palestine, Department of Statistics, 1945, p. 17 על שטח של כ-20,361 דונם.Government of Palestine, Department of Statistics. Village Statistics, April, 1945. Quoted in Hadawi, 1970, p. 55 6,036 דונם שימשו למטעים וקרקע להשקיה, 11,121 דונם לדגנים,Government of Palestine, Department of Statistics. Village Statistics, April, 1945. Quoted in Hadawi, 1970, p. 100 ואילו 58 דונם שימשו לבנייה.Government of Palestine, Department of Statistics. Village Statistics, April, 1945. Quoted in Hadawi, 1970, p. 150

לאחר סיום מלחמת העצמאות והסכמי שביתת הנשק מ-1949, הכפר הוכפף לשלטון ירדני. בתקופה זו היגרו לכפר שבט אבו חיג'ה, שישב באזור עין הוד של היום.Ben Ze'ev, 2011, p. 92 בשנת 1961 אוכלוסיית אל-יאמון מנתה 4,173 נפשות.Government of Jordan, Department of Statistics, 1964, p. 13

ב-29 באוקטובר 2008 נהרג מחמד עבאהרה, חקלאי בעיירה על ידי צה"ל. לעבאהרה היה רובה ציד שהביא את חיילי צבא להאמין שהוא יורה לעברם. עם זאת, בנו של עבאהרה טען כי אביו נהג לשמור על הכבשים שלו מפני גנבים פוטנציאליים.West Bank farmer killed by troops BBC News. BBC MMVIII. 2008-10-29.

קישורים חיצוניים

 הערות שוליים 

קטגוריה:נפת ג'נין
קטגוריה:רכס אמיר: יישובים